Rede ni mchezo asilia wa watoto wa Afrika Mashariki. Mchezo huu unashirikisha watoto watatu ambao wanaachiana nafasi ya mita moja au zaidi. Walio mwishoni hurushiana mpira kwa kumlenga wa katikati. Huyo anakwepa kupigwa au huvizia kudaka mpira, kisha ampige nao mmojawao kati ya waliourusha. Akifaulu kumpiga alama huongezeka, la sivyo hupungua. Umeanza kuchezwa zaidi na wanawake kuanzia miaka 15 toka miaka ya 1990; ulikuwa unachezwa na wanafunzi shuleni lakini kuanzia mwaka 2000 mchezo huu umekuwa na mvuto zaidi na kuchezwa na watu wazima na kila sehemu (mpaka mitaani). Rede ina aina mbili, kuna rede ya chupa na rede ya mstari kati. Timu ya Kwa Mkongo Queens ya Chamazi, Dar es Salaam, ndio mabingwa wa Mashindano ya Tede mstari kati maarufu kama T.O.K. REDE CUP 2021.